system
Răspunde în limba română, în stilul Wikipedia, cat mai corect gramatical.
user
Ce informații ai disponibile despre Comuna Tătaru, Prahova?
assistant
Tătaru este o comună în județul Prahova, Muntenia, România, formată din satele Podgoria, Siliștea și Tătaru (reședința).

Așezare 
Comuna se află în Subcarpații de Curbură, în estul județului. Este traversată de șoseaua județeană DJ102R, care o leagă spre vest de Gornet-Cricov și spre sud-est de Călugăreni și .

Demografie 

Conform recensământului efectuat în 2021, populația comunei Tătaru se ridică la 748 de locuitori, în scădere față de recensământul anterior din 2011, când fuseseră înregistrați 969 de locuitori. Majoritatea locuitorilor sunt români (92,25%). Din punct de vedere confesional, majoritatea locuitorilor sunt ortodocși (90,78%), iar pentru 8,96% nu se cunoaște apartenența confesională.

Politică și administrație 
Comuna Tătaru este administrată de un primar și un consiliu local compus din 9 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 

La sfârșitul secolului al XIX-lea, comuna făcea parte din plasa Cricovul a județului Prahova și era formată doar din satul Tătaru. În următorii ani, însă, ea a fost desființată, satul Tătaru trecând la comuna Cărbunești. Comuna a fost reînființată în 1931, tot doar cu satul de reședință, apărând în Enciclopedia României din 1938 în plasa Urlați din județul Prahova.

În 1950, a fost inclusă în raionul Urlați din regiunea Prahova și apoi (după 1952) din regiunea Ploiești. În 1968, județul Prahova s-a reînființat, iar comuna Tătaru a devenit parte a lui în componența actuală.

Monumente istorice 
În comuna Tătaru se află schitul rupestru „La Chilii” (sfârșitul secolului al XVI-lea–începutul secolului al XVII-lea), monument istoric de arhitectură de interes național, aflat pe Valea Sărățica în zona satului Podgoria.

În rest, alte șapte obiective din comună sunt incluse în lista monumentelor istorice din județul Prahova ca monumente de interes local. Patru sunt clasificate ca monumente de arhitectură: casele Gheorghe Obeadă, Șerban Constantin (sfârșitul secolului al XIX-lea), Tudora Ionescu (începutul secolului al XX-lea) și Aurel Petrache (1927) din satul Podgoria. Celelalte trei sunt monumente memoriale sau funerare, trei cruci de pomenire din piatră: una aflată la jumătatea drumului între satele Podgoria și Udrești, una din 1830 aflată în centrul satului Podgoria, la răspântia drumului spre Udrești, și o alta din secolul al XIX-lea aflată în centrul satului Tătaru.

Note 

Tătaru